fabrikssalg
Fabrikssalg er et salgsfremmende udtryk. Anvendelse af salgsfremmende udtryk som ”fabrikssalg”, ”fabriksudsalg”, ”Factory Outlets”, ”fabrikspris”, ”engrospriser”, ”engrossalg”, ”lagersalg”, mv. må kun benyttes, hvis forbrugeren ikke skal betale mere, end hvad detailhandleren normalt skal betale for varen, jf. Forbrugerombudsmandens retningslinjer for prismarkedsføring.
Ved brug af udtryk disse salgsfremmende udtryk, skal den erhvervsdrivende kunne dokumentere sine avanceberegninger, og der må heri ikke indgå en ekstraordinær stor producentavance.
En detailforretning må kun anvende udtryk som ”fabrikspris”, hvis den erhvervsdrivende kan dokumentere, at denne sælger varerne uden at beregne sig nogen form for avance.
Hvis en detailforretning anvender udtrykket ”lagersalg”, skal det udtrykkeligt fremgå, at det er detailforretningens eget lager, der sælges.